Concert în pandemie: Trupa Toulouse Lautrec a cântat de dragul amintirilor.
Trupa Toulouse Lautrec a apărut în 2009. Spectatorii s-au bucurat când au ascultat piesa "August în Doi", cea mai cunoscută a trupei. Băieţii pregătesc şi un album nou.
Ştiu că pandemia ţi-a furat multe. Ştiu că îţi este dor să rămâi cu prietenii la petreceri până răsare soarele.Şi mai ştiu că îţi este dor să dansezi şi să cânţi în tandem cu artiştii preferaţi. Ca să-ți mai potolești nostalgia, uite cum a fost aseară la concertul Toulouse Lautrec."Abia asteptam sa vad un prim concert. E prima data cand merg la un concert live dupa perioada asta de izolare.", spune un participant la eveniment.Băieţii din trupă au transmis tuturor energia lor, iar oaspeţii au primit-o aşa cum s-a putut, pe scaun, bătând din picior pe ritmul muzicii şi desigur cu un pahar de vin. Asta ca să mai îndulcească puţin atmosfera şi să mai uite de teamă, covid, job și politică."E destul de dificil să cânți într-un spațiu închis pentru că totul rămâne acolo. Cred că o să căutam niște soluții și o să fie niște soluții ieșite din comun: rulota, van, cântat la blocuri în față, o să găsim tot felul de soluții", a spus solistul trupei, Cătălin Rulea.